पीड़ित कवी वासी अमित कुमार ने पुलिस को दिए बयान में कहा कि वह रविवार की शाम सात बजे मोर माजरा से गन्ने की एक लाख रुपये लेकर बाइक से लौट रहा था। रास्ते में सड़क पर बाइक खड़ी करके 6-7 युवक शराब पी रहे थे। उन्होंने उसका रास्ता रोक बाइक को रुकवाया। इनमें से कवी वासी विकास उर्फ विक्की ने उसके सीने में कट्टा अड़ा दिया और जगता वासी कवी चाकू ने उस पर चाकू से वार किया। जो उसकी गर्दन पर हलका सा लग पाया। इसके बाद 4-5 अज्ञात युवकों ने लात व मुक्कों से उसकी पिटाई कर एक लाख रुपये उसकी जेब से निकाल लिए और उसे जान से मारने की धमकी देकर फरार हो गए।